
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 167 
                                                               din 26 august 2021
privind participarea Municipiului Sighișoara la organizarea și desfășurarea ediției a XV-a

a Festivalului „Sighişoara Internațional Blues Festival” 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.790/III/13.08.2021 și la Consiliul Local Sighișoara cu nr. 23.452/20.08.2021, de referatul de aprobare, înregistrat cu nr. 22.789/III/13.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; 

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare, cu precădere de cele ale art. 129 alin. (9) lit. a) din aceasta;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Ordonanței Guvernului nr. 26/2000 cu privire la asociaţii şi fundaţii, cu modificările și completările ulterioare;

Ţinând cont de prevederile Legii nr. 98/2016 privind achiziţiile publice, cu modificările şi completările ulterioare;

Ţinând cont de Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările şi completările ulterioare;

Având în vedere Hotărârea Consiliului Local Sighișoara nr. 95/28.04.2021 privind aprobarea bugetului general al unității administrativ - teritoriale pe anul 2021, respectiv existența disponibilității bugetare constând în suma de 60.000 lei ce se poate aloca pentru participarea Municipiului Sighișoara la organizarea și desfășurarea acestei manifestări culturale;

Având în vedere Hotărârea Consiliului Local Sighișoara nr. 152/29.07.2021 privind aprobarea desfășurării celei de-a XV-a ediții a evenimentului cultural ”Sighișoara Blues Festival”, în perioada 10 - 11 septembrie 2021;

Ținând cont de sentința civilă nr. 1063/17.12.2018, pronunțată de Tribunalul Mureș, în dosarul nr. 1782/102/2018 și de decizia civilă nr. 582/20.06.2019, pronunțată de Curtea de Apel Mureș, în dosarul nr. 1782/102/2018, hotărâri judecătorești pronunțate în cauza având ca obiect tutelă administrativă, prin care atât instanța de fond, cât și cea de recurs au respins demersurile Prefectului Județului Mureș în contradictoriu cu pârâtul Consiliul Local Sighișoara cu privire la Hotărârea Consiliului Local Sighișoara nr. 54/16.03.2018;

Având în vedere Informarea cu nr. 4.477/III/16.02.2021 a Direcției Relații Publice și Comunicare cu privire la Calendarul evenimentelor culturale care cuprinde manifestările cultural-artistice, sociale și educative pe anul 2021, prezentată Consiliului Local Sighișoara în ședința ordinară din luna februarie 2021;

Văzând solicitările Asociaţiei Culturale „Sighişoara Blues Hospital”, înregistrate la Municipiul Sighișoara cu nr. 4.434/16.02.2021 și nr. 22.144/09.08.2021, cu privire la cererea de parteneriat și sprijin financiar în vederea organizării și desfășurării a celei de-a XV-a ediţii a Festivalului „Sighişoara Internațional Blues Festival”, în perioada 10 - 11 septembrie 2021;
Având în vedere Raportul de specialitate al Serviciului Relații Publice și Comunicare, înregistrat cu nr. 22.791/III/13.08.2021, prin care se justifică oportunitatea organizării Festivalului „Sighişoara Internațional Blues Festival” 2021, în perioada 10 - 11 septembrie 2021, în parteneriat cu Asociaţia Culturală „Sighişoara Blues Hospital”;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. d) și e), alin. (7) lit. d), alin. (9) lit. a) și alin. (14), art. 139 alin. (1) și alin. (3) lit. f) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
                                                         H O T Ă R Ă Ş T E:
Art. 1. Se aprobă participarea Municipiului Sighișoara la organizarea și desfășurarea ediției a XV-a a Festivalului „Sighişoara Internațional Blues Festival” 2021, ce va avea loc în perioada 10 - 11 septembrie 2021. 
Art. 2. Se aprobă alocarea sumei de 60.000 lei din bugetul local, pentru participarea la cheltuielile de organizare a evenimentului reprezentând contravaloarea serviciilor de închiriere: scenă, echipament sonorizare, echipamente lumini și închiriere 600 buc. scaune necesare pentru publicul spectator, sumă ce va fi plătită în baza comenzilor/contractelor de achiziții publice încheiate între Municipiul Sighişoara prin intermediul Serviciului Achiziţii, Investiții, Fonduri Europene şi furnizorii de produse, prestatorii de servicii sau executanţii de lucrări, după caz.
Art. 3. (1) Se aprobă încheierea unei Convenții de cooperare între Asociaţia Culturală „Sighişoara Blues Hospital” și Municipiul Sighișoara în vederea organizării și desfășurării ediţiei a XV-a a Festivalului ”Sighişoara Internațional Blues Festival” 2021. 

(2) Se aprobă Convenția de cooperare dintre Municipiul Sighișoara și Asociația Culturală „Sighişoara Blues Hospital”, potrivit anexei, care face parte integrantă din prezenta hotărâre.
Art. 4. Se împuterniceşte Primarul Municipiului Sighişoara, domnul Ioan - Iulian Sîrbu, cu semnarea Convenției de cooperare, încheiată între Municipiul Sighişoara şi Asociaţia Culturală „Sighişoara Blues Hospital”, prevăzută la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri, Primarul Municipiului Sighișoara, Viceprimarul Municipiului Sighişoara, Serviciul Relații Publice și Comunicare, Serviciul Achiziţii, Investiții, Fonduri Europene, Biroul Buget, Contabilitate, Salarizare – Direcția Economică și Biroul Juridic din cadrul Municipiului Sighișoara şi Asociaţia Culturală „Sighişoara Blues Hospital”.
Art. 6. Prin grija Secretarului General al Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

       Moiseș Florian Dan         
                                                                                                          Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Relaţii Publice și Comunicare;
  1 ex. Biroul Buget, Contabilitate, Salarizare – Direcția Economică;

  2 ex. Serviciul Achiziţii, Investiții, Fonduri Europene;

  1 ex. Biroul Juridic;

  1 ex. Compartimentul Centrul Național de Informare și Promovare Turistică Sighișoara; 

  1 ex. Serviciul Public Poliția Locală;

  1 ex. Asociaţia Culturală „Sighişoara Blues Hospital”.
15 ex.  

B.A.  
